真憲時

真憲時（），字法侯，號存古，福建建寧府松溪縣（今南平市松溪縣）人。儒籍。明朝政治人物，萬曆甲辰進士。

生平
萬曆二十八年（1600年）庚子科福建鄉試第六十五名舉人康熙《建寧府志·卷二十五·選舉二》：萬歷二十八年庚子周起元榜……真憲時 易，松溪學，見進士，三十二年（1604年）甲辰科會試第九十九名，二甲五十五名進士《萬曆三十二年甲辰科進士履歷》：真憲時，存古，易四，甲申十一月十五日生。松溪县籍浦城县人，庚子六十五，会九十九，二甲五十五。兵部政，丙午授刑部主事，庚戌升员外，本年升郎中，浙江恤刑，癸丑升江西提學參議，丁憂，丁巳除浙江參議，己未升江西付使，庚申調山東付使，壬戌升江西右參政，甲子升河南按察使，乙丑升江西右布政，丙寅为民。。兵部觀政，三十四年授刑部湖廣司主事，三十八年例陞廣東司員外郎，署陝西司郎中，浙江恤刑。萬曆四十一年（1613年）五月出爲江西按察司參議、提督學政《大明神宗顯皇帝實錄·卷之五百八》：萬曆四十一年五月庚辰 升禮部主客司郎中吳邦相為山東副使，刑部狹西司郎中真憲時為江西參議，云南司員外林述祖為廣西僉事並提督學政。。丁憂服闋，四十五年復除浙江參議，萬曆四十七年（1619年）九月陞江西按察司副使《大明神宗顯皇帝實錄·卷之五百八十六》：萬曆四十七年九月庚寅升浙江參政周延光為山東按察使；戶部郎中王佐才為狹西參政；浙江參政真憲時為江西副使。，四十八年調山東副使。

天啓二年（1622年）升江西右參政，四年升河南按察使，五年十月升江西右布政使《大明熹宗悊皇帝實錄·卷之六十四》：天啟五年十月丙申 升河南按察使真憲時為江西右布政使，福建布政使司參政楊公翰為江西按察使。。天啓六年（1626年）十二月，本推為巡撫，魏忠賢以其曾為楊漣引薦，削籍為民《大明熹宗悊皇帝實錄·卷之七十九》：天啟六年十二月癸卯 升陝西按察司按察使楊邦憲為都察院右僉都御史巡撫江西。時正推為江西布政司右布政使真憲時，得旨：憲時曾楊璉薦引，削籍為民。。

崇禎二年，朝廷會推寧夏巡撫，方聞憲時已與元年（1628年）八月卒康熙《建寧府志·卷三十一·人物四》：真憲時，字法侯，號存古，松溪人，西山先生十二世孫，萬歷三十二年進士。授刑部湖廣司主事，陞廣東司員外郎，署陝西司郎中；有田德者，宦璫之姪也，以事下獄，遍賂朝貴，托閽人奉憲時千金，直吒遣之論如律。后恤刑浙江，作《爰書》傳都下，凡恤刑者皆奉為法；陞江西布政司參議，提督學政，稱為真宗師。父憂服闋，尋補杭嚴道，抑豪右、禁西湖遊人，轉江西糧道，漕弊一清；改山東按司，分巡霸州，時廣寧失守，列城震驚，憲時備禦有素，又請於部，蠲遼餉數十萬緡蘇貧困。己未大計，舉天下卓異第三，賜宴吏部；天啟四年陞河南按察使，覃恩進階，尋入覲復賜廉宴，為第二人。逆璫魏忠賢專政，憲時言於朝，忠賢怒，會推巡撫，忠賢矯詔云真憲時為楊漣所薦，置身門戶，竟削奪。崇禎二年准復原官，推寧夏巡撫，已於元年八月病卒矣。憲時嘗念文忠公《大學衍義》、《文章正宗》、《讀書記》等書，皆闡明心學為治平之要，嘗獲全本於金陵，道中剞劂更新，附跋以行，著有《爰書》及《百將傳標旨》行於世。。

家族
真宪时祖籍浦城，十五世祖（或十二世祖）真德秀，南宋理学家。九世祖迁至松溪县祖墩乡坑口村定居。

曾祖真儒。祖父真極，教授。父真粹然。母葉氏。重慶下。兄明時。弟雍時、敏時、震時、熙時。《萬曆三十二年進士登科錄》

參考文獻

X
Category:松溪人
Category:明朝江西布政使司參議
Category:明朝浙江布政使司參議
Category:明朝江西按察司副使
Category:明朝山東按察司副使
Category:明朝江西布政使司參政
Category:明朝刑部主事
Category:明朝刑部員外郎
Category:明朝刑部郎中
Category:明朝河南按察使
Category:明朝江西右布政使